Depués de pasar n'Agostu pola Sala Loreto de Colunga, la Casa la Cultura "Marta Portal", en Nava, acueye dende'l llunes 4 al xueves 29 d'ochobre la esposición Artistes pola Oficialidá, entamada pol CAO (Conceyu Abiertu pola Oficialidá). La esposición ye amuesa del apoyu del mundu artísticu asturianu a la conservación del nuestru patrimoniu llingüísticu, y ta formada d'obres donaes por artistes asturianos de les cuatro últimes xeneraciones. Dende veteranos autores de la talla y el prestixu de Bernardo Sanjurjo o Fernando Alba a otros muncho más mozos que formen parte del arte emerxente actual.  L'amuesa vien a ser un interesante percorríu pol arte contemporaneu producíu n'Asturies, na que s'atopa tanto escultura como pintura y fotografía, con gran  variedá de técniques y soportes.  Al marxe de la esposición artística, na espo danse a conocer les campañes y l'activida que'l CAO tien puesto en marcha.